Raveneau Beauclair

Raveneau Beauclair (f. 236 5E) er en notorisk bretonniansk korsar, kaper, smugler, forretningsmand, bankier og piratfyrste. Han titulerer sig selv Ridder af Brionne og er da også dybt involveret i den lovløse bys kriminelle netværk med tætte forbindelser til både guvernør Joussineau og huset Capucinet. Han menes videre at være Hjerter Konge i hjerternes forbryderkartel. Han nedstammer fra en gammel slægt af stor stolthed og tvivlsomt ry og er den fjerde piratfyrste, der bærer navnet Beauclair (efter sin fader Jean-Baptiste Beauclair, dennes fader Arnaud Beauclair og dennes farfader Jean-Luc Beauclair). Beauclair er en ulasteligt klædt, åleglat aristokrat med sort humor, funklende øjne og en magtfuld tilstedeværelse. Han flagskib er fregatten Éminence, der som noget ganske sjældent blandt pirater ikke er blevet stjålet men tværtimod bygget ved det hæderkronede Clérisseau-værft i Brionne på redelig bestilling af Jean-Baptiste Beauclair.
Category:Sartosa
Category:Piratfyrste
Category:Bretonnia
Category:Brionne
Category:Den Gamle Verden
Category:Pirat
Category:Beauclair
Category:Kriminalitet